Worcester F 80 Distinctiones

177 Pascha

Pascha quandoque sumitur pro die, ut ibi, [Luc. 22:1]: Appropinquauit *dies festus azymorum, qui dicitur Pascha*. Quandoque pro hora, ut [Leu. 23:5]: *Quartadecima die [mensis] ad vesperum* pascha *Domini*. Est quandoque pro ipso festo, ut [Joan. 13:1]: *Ante diem festum Paschæ, sciens Jesus quia venit hora [ejus]*. Quandoque pro agno paschali vt ibi, [Luc. 22:7]: Intra *dies azimorum* quando *necesse erat occidi pascha*. Quandoque pro azimo, ut ibi [Joan. 18:28]: *Non introierunt [in praetorium], ut non contaminarentur, sed ut* comederent *Pascha*. Aliquando ponitur pro ipso Christo, ut ibi [1 Cor. 5:7]: *Pascha nostrum immolatus est*. Sane pascha dicitur Hebraice a phase [pesach] quod est transitus. Sed Grece dicitur a pachium [pascha] quod est passio quia per passione eius transiamus ad gloriam.